Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Erriberaren balioa ikusaraztearren eta Erribera Nafarroako erreferentziazko destino bihurtzearren hartutako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Nafarroako Gobernuak zer neurri hartu du Erriberaren, haren baliabideen eta haren tradizioen eta kulturen kulturaren, mestizajearen eta gastronomiaren balioa ikusarazteko, Nafarroako helmuga ezaguna eta erreferentziakoa izan dadin?

– Nafarroako Gobernuak zer neurri hartu du Erriberako naturaguneak dinamizatzeko eta hedatzeko ildoak indartze aldera eta Naturagune eta Gune Berezien Sarean sartzeko?

– Nafarroako Gobernuak zer funts ekonomiko jarri ditu Erriberako hainbat herritan dagoen ondare industriala, ez-materiala eta baratzezaintza-tradizioaren arlokoa berreskuratzeko?

– Nafarroako Gobernuak zer diru-kopuru bideratu ditu Erriberan bideak, bide-sareak, bide berdeak eta zikloturismoa egokitzeko? Zehaztu bideak egokitzera eta bideen irisgarritasun unibertsalera bideratutako diru-kopuruak.

– Nafarroako Gobernuak zer neurri hartu du Erriberako kalitatezko produktuak eta Nafarroako beste eremu batzuetakoak elkartzeko?

Corellan, 2018ko azaroaren 7an

Foru parlamentaria: Alberto Catalán Higueras